Урысей Федерацэм и Правительствэм и УнафэщIым и къуэдзэ Дворкович А. В., Къэбэрдей-Балъкъэрым и Iэтащхьэ КIуэкIуэ Ю. А. сымэ лэжьыгъэ IуэхукIэ Москва щызэхуэзащ
Дыгъуасэ лэжьыгъэ IуэхукIэ Москва щызэхуэзащ Урысей Федерацэм и Правительствэм и УнафэщIым и къуэдзэ Дворкович Аркадийрэ Къэбэрдей-Балъкъэрым и Iэтащхьэ КIуэкIуэ Юрийрэ.
ЗэIущIэм щытепсэлъыхьащ республикэм и турист-рекреацэ комплексым зегъэужьыным, щIыналъэ гъуэгухэм ящыщ Iыхьэ федеральнэ мылъкум хэгъэхьэным, «Налшык» аэропортыр егъэфIэкIуэным япыщIа Iуэхухэм. Иджыпсту аэропортым щаухуэ метр зэбгъузэнатIэ 10520-рэ къызэрыкI вокзал комплексыщIэ. Ауэ зэрыщыту аэропортыр къэгъэщIэрэщIэжын (иджырей кхъухьлъатэхэр тэмэму щытIысын хуэдэу лъэтапIэ губгъуэм къыхагъэхъуэн) папщIэ мы ухуэныгъэр «Урысейм и транспорт системэм зегъэужьыныр (2010 — 2020 гъэхэм)» федеральнэ программэ хэхам хамыгъэхьэу хъунукъым. Апхуэдэ Iуэхур даIыгъщ УФ-м ТранспортымкIэ и министерствэм, Хьэуа транспортымкIэ федеральнэ агентствэм, гъэзэщIакIуэ властым и адрей зыхуэфащэ органхэми.
Мы Iуэхухэр УФ-м и Правительствэм и УнафэщIым и къуэдзэми зэрыфIэтэмэмыр къи- гъэлъэгъуащ. Ахэр дэгъэкIыным- кIэ федеральнэ центрыр дэIэпыкъуэгъу хъунущ.
КъБР-м и Iэтащхьэмрэ Правительствэмрэ я пресс-IуэхущIапIэ.
